Document ID: /roh_data/filtered/fineweb-2-filterrobots_roh.jsonl.gz/14669

En la missiva davart l’iniziativa dal pievel per in pli raschunaivel congedi da paternitad ha il Cussegl federal preschentà alternativas. Quellas obligheschan cunzunt ils chantuns e las vischnancas.
Memia gronda chargia per l’economia
In congedi da paternitad da quatter emnas custia fin 420 milliuns francs per onn, uschia ha la Confederaziun calculà. Quai strapatschia l’economia svizra e pretendia da las interpresas grondas stentas organisatoricas, hai num en la missiva. Per il Cussegl federal haja la purschida da tgira d’uffants ina pli gronda prioritad. Lezzas purschidas sajan impurtantas fin che l’uffant giaja a scola e be ma curt suenter la naschientscha.
Iniziants n’èn betg cuntents
L’uniun che less prolungar il congedi da babs na chapescha betg questa decisiun dal Cussegl federal. Ella è persvada che Svizras e Svizzers decidian auter tar ina votaziun dal pievel.
Sco proxim decida il parlament en chaussa.
RR novitads 14:00